nang siya', dumating na sa puno nang cahoy baga doon na hinintay niya yaon ngang ibong adarna. ay ano', caalam alam sa caniyang ipaghihintay, ay siyang pagdating naman niyaong ibong sadyang mahal. capagdaca ay naghusay balahibo sa catauan, ang canta', pinag iinam cauili uiling paquingan. naghusay namang muli pa itong ibong encantada, umulit siyang nagcanta tantong caliga ligaya. nang sa principeng marinig yaong matinig na voces, ay doon sa pagca tindig tila siya', maiidlip. quinuha na capagdaca ang dala niyang navaja, at caniyang hiniua na ang caliuang camay niya. saca pinigan nang dayap nitong principeng marilag, cun ang ibon ay magcoplas ay nauauala ang antac. di co na ipagsasaysay pitong cantang maiinam, at ang aquin namang turan sa principeng cahirapan. pitong canta', nang mautas nitong ibong sacdal dilag, pito rin naman ang hilas cay don juang naguing sugat. ay ano', nang matapos na ang caniyang pagcacanta, ay tumae capagdaca ito ngang ibong adarna.